ตอนนี้รู้สึกหายใจไม่สุดปอด ตอนแรกคิดว่าแพ้กุ้งหรืออะไรมั้ยเลยกินยาแก้แพ้ก้เหมือนจะช่วยแค่ให้ใจเต้นช้าลง ไม่ทำให้หายใจได้สุดปอด คิดว่าไม่น่าเกี่ยวกับการแพ้อาหารเพราะเกิน 48ชม. แล้ว แต่ก็ยังหายใจแล้วไม่อิ่ม พอนอนหัวกดกับนแล้วสักแปปเริ่มรู้สึกๆว่า หัวกับแขน สั่นๆ จนรู้สึกได้และแรงขึ้นเรื่อยๆ ท้ายทอยจะเริ่มร้อนแล้วชีพจรจะแรงขึ้นจนรู้สึกได้ นอนแทบไม่ได้เลย ต้องรอง่วงสุดๆแล้วหลับไปเอง แต่พอตื่นมาได้ก็รู้สึกตุ้บๆ ตามเส้นเลือดคอเลย ก่อนนี้เคยมีอาการปวดท้องจังหวะนึงแล้วเย็นวาบไล่จากท้องออกไปทั้งตัว แล้วหัวใจก็เต้นแรงมากจนกลัวจะช็อคก่อนจะค่อยๆเริ่มดีขึ้น เช้ามาไปรพ.ตรวจคลื่นไฟฟ้าหัวใจก็ไม่พบอะไรผิดปกติ
สวัสดีค่ะ จากอาการดังที่กล่าวมา อาจเรียกว่าเป็นอาการหายใจไม่อิ่ม ซึ่งอาจเกิดจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-ภาวะปอดแตก หรือภาวะโพรงเยื่อหุ้มปอดมีอากาศ-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลเป็นอาการที่จัดว่าอันตรายได้เช่นกัน หากตอนนี้ยังมีอาการอยู่ต่อเนื่อง ใจสั่น เจ็บแน่นหน้าอก ไอ หายใจเสียงวี๊ด ร่วมด้วย ให้รีบไปพบแพทย์การดูแลตัวเองเบื้องต้นงดการออกแรงหนัก งดการกินอาหารที่สงสัยว่าแพ้ งดยาทุกชนิดที่ไม่จำเป็น ถ้ามีอาการให้รีบนั่งพัก และอยู่ในที่ที่อากาศถ่ายเทดี